paragraph_text: The Matrix Reloaded je američki znanstvenofantastični akcijski film i drugi nastavak trilogije The Matrix, koji su napisali i režirali Lana i Andy Wachowski. Premijerno je prikazan 7. svibnja 2003. u Westwoodu, Kalifornija, u SAD-u 15. svibnja 2003., a u svijetu tijekom druge polovice svibnja. Također je prikazan izvan natjecanja na festivalu u Cannesu 2003. Videoigra Enter the Matrix, izdana 15. svibnja, i kompilacija devet animiranih filmova, The Animatrix, izdana 3. lipnja, podržali su i raširili priču filma. The Matrix Revolutions, koji dopunjuje priču, prikazan je šest mjeseci nakon Reloadeda, u studenom 2003.